《和潘良贵题明州三江亭韵》
宋代·汪思温

危亭耸观与云侵，胜概何劳杖屦寻。回合江山真有意，去来鸥鹭本无心。

欢声洋溢均千里，好句清新抵万金。四海倚需经济手，岂容长对白头吟。

作者简介：（1077—1157）宋明州鄞县人，字汝直。汪洙子。徽宗政和二年，以太学上舍生中进士。授登封县尉。历提举江西盐茶公事、知衢州、湖州，官至太府少卿、权知临安府、两浙转运副使。器资精悍，居官任事，修水利，平狱讼，颇有政绩。割田以助乡里士族之贫者，为乡里倡。